da da en da en da da da nl da da da da de da da da da da da nl da da da da de da da da da da da en da da da da
Smutter (2.-3. klasse) - Ringsted
Grønsmutter er pigespejdere, der går i 2.-3. klasse. Grønsmutterne laver sjove og udfordrende aktiviteter i naturen om vidt forskellige emner. Grønsmutterne møder hele tiden nye udfordringer, hvor de lærer mere om sig selv, hinanden og verden omkring dem. Som alle andre pigespejdere lærer grønsmutterne nye ting ved at prøve selv, og de lærer, at de kan mere end de tror, hvis de samarbejder og tager hensyn til hinanden. Vi tager på weekendture, hvor vi rigtig får prøvet vores spejderfærdigheder og har god tid til at hygge omkring lejrbålet. Det er især på vores ture, at vi sprænger rammen for, hvad vi troede var muligt og vi kommer hjem med rank ryg og stolthed i øjnene.
Grønsmutteflokken er inddelt i hold med 5-6 grønsmutter. Møderne i grønsmutteflokken bliver altid ledet af en voksen leder, der arbejder frivilligt og ulønnet. Alle vores flokledere bliver løbende uddannet på De grønne pigespejderes egne lederkurser.
Grønsmutternes motto lyder: “Vi vil stå sammen. Vi vil gøre vort bedste”.
Sognegården, Klostervænget 2A, 4100 Ringsted - tlf. 20334534 - pbaf@hansen.mail.dk
Køb dit udstyr her
Ophavsret © 2018 De grønne pigespejdere, alle rettigheder forbeholdes